
Neka te vodi ka žrtvi, 

da bi Isusa mogao donositi ljudima. 


Neka ti da izdržljivost na tvojoj Maslinskoj gori, 
ustrajnost pod udarcima nevolja 
i strpljivost kada te pritišće trnova kruna. 



Za sve to mole za tebe 
tvoji prijatelji u Beč-Reindorfu 



MOLI DNEVNO KRUNICU , to je poruka ove knjižice. 

Krunica je jednostavna molitva satkana od temeljnih molitava naše 
vjere: Vjerovanje apostolsko, Očenaš, Zdravo Marijo. U taj niz utkana je 
molitva kojom slavimo Presveto Trojstvo u ime cijelog svemira: Slava 
Ocu i Sinu i Duhu Svetomu. 

U taj vijenac molitve utkana su razmišljanja o središnjem događaju 
Povijesti spasenja: Utjelovljenje Riječi, muka i smrt na križu našega Spa- 
sitelja, uskrsnuće i vječna proslava Sina Božjega, dolazak Duha Svetoga. 
To je djelo ljubavi Božje. 

Krunica uvodi čovjeka u taj misterij nedokučivog milosrđa Božjega 
prema čovjeku grešniku; poziva na pokajanje; potiče na nadu i otkriva ko- 
načni smisao čovjeka u ljubavi i radosti Presvetoga Trojstva. 

Kroz sva ta velika otajstva vjere vodi nas Blažena Djevica Marija Pu- 
na milosti. Nju je Duh Sveti uvodio u svu istinu Otkupljenja. Ona je 
svim srcem vjerovala u taj misterij i uključila se u njega od Navještenja 
sve do Golgote. Božjom odlukom bila je suradnica Božja za naše spasenje. 



Ona vodi svojom sigurnom majčinskom rukom Isusu Kristu one koji s 
njom razmišljaju o toj Ljubavi. 

Krunica je molitva poniznih duša i otvara srce svjetlu Božje riječi. 
Tom molitvom možemo obuhvatiti cijeli svijet moleći za dolazak Kraljev- 
stva Božjega. 

Krunica je jednostavno razmatranje Evanđelja s Marijom. Održava sabra- 
nost čovjeka u dnevnim dužnostima i svakodnevnim poteškoćama života. 

Zajednička molitva krunice u obitelji produbljuje i usavršuje zajedniš- 
tvo obitelji u međusobnom poštovanju i ljubavi; učvršćuje vjeru i vjernost; 
umnaža velikodušnost u prihvaćanju života. 

Konačno, molitva krunice nas povezuje trajno i srdačno s Isusom i s 
njegovom Djevičanskom Majkom. U tom se društvu sigurno putuje u 
vječni život. 

U Zagrebu 25. ožujka 1993. 

nadbiskup zagrebački / 

Vjerujem u Boga 

Vjerujem u Boga, Oca svemogućega. 

Stvoritelja neba i zemlje. 

I u Isusa Krista, Sina njegova jedinoga, Gospodina našega, 

koji je začet po Duhu Svetom, 

rođen od Marije Djevice, 

mučen pod Poncijem Pilatom, 

raspet, umro i pokopan; 

sašao nad pakao, treći dan uskrsnuo od mrtvih; 
uzašao na nebesa, 

sjedi o desnu Boga Oca svemogućega; 
odonud će doći suditi žive i mrtve. 

Vjerujem u Duha Svetoga, 
svetu Crkvu katoličku, 
općinstvo svetih, 
oproštenje grijeha, 
uskrsnuće tijela 
i život vječni. 

Amen. 

V 

Čemu moliti? 


Ako poznaješ Boga, našao si prijatelja iznad sviju, 

ako znaš moliti, Bog te čuje i uslišit će tvoju molbu, 

ako se vežeš uz Boga, nitko više neće moći uništiti tvoj život, 

ako zaista tražiš Boga, On će ti oprostiti sve tvoje ludosti, 

ako nađeš Boga, otkrio si puninu svog života. 

Ako nađeš put do Krista i čuješ Božju riječ, 
ti ćeš osjetiti Božju blizinu i Bog je tvoj dom. 

Krunica ti pokazuje kako je Isus živio, 

Krunica je tvoj zajednički put s Kristom. 

Vodi te k Ocu, daje ti Duha i snage, 

Vodi te na visinama života, na vrhunce radosti i mira, 
pokazuje ti goruće ideale i veličanstveno st vječnog života. 

Moli krunicu svakodnevno, tako ćeš svakodnevno napredovati. 

/ To ti želi tvoj 

Oče naš 


Kod krunice prvo moliš Oče naš. 

Nemoj ga moliti nepromišljeno, jer ćeš inače brzo odustati od molitve. 
Razmišljaj o onome što moliš! 

Sam Isus nas je naučio moliti Oče naš, 

on već sadrži sve što ti je potrebno da bi našao put do Boga. 

Bog je tvoj Otac! On se brine o tebi i voli te. 

Njega možeš za sve moliti, 

jer On želi da živiš i da imaš život u punini. 

Bog je svet: bezgranična, neopipljiva, goruća vatra. 

Tko njega spozna, klanja se pred njim pun strahopoštovanja. 

Ako dođeš Bogu, On postaje središtem tvog života. 

Tvoj oslonac, tvoj smisao i cilj, tvoj čvrsta osnova, tvoje blago i sreća. 
Ako dođeš k Bogu, On dolazi k tebi: Dođi kraljevstvo Tvoje! 

Boga ćeš nad ako tražiš Njegovu volju: Budi volja Tvoja! 

Većina ljudi živi daleko od Boga, jer žele biti »slobodni«. 

Ali bez Boga čovjek gubi temelj i oslonac, smisao i cilj. 

Vrati se natrag kud, k Ocu, i ostani mu vjeran. Oprosti nam duge naše! 

Ali Bog će ti oprostiti samo ako imaš ljubavi, jer Bog je Ljubav; 
prestani dakle s neprijateljstvima, inače ti Bog neće oprostiti. 

Život je odlučivanje između dobra i zla, 

između Boga i čovjekovog ja: Ne uvedi nas u napast! 

Iz đavoljeg kmga krivice i udaljenosti od Boga može nas izbaviti samo Jedan: 
Bog je Izbavitelj, Spasitelj i Osloboditelj: Izbavi nas od zla! 


»Ovako trebate moliti«: 

Oče naš koji jesi na nebesima, 
sveti se ime Tvoje, 
dođi kraljevstvo Tvoje, 

budi volja Tvoja, kako na nebu tako i na zemlji. 
Kruh naš svagdanji daj nam danas. 

I otpusti nam duge naše 

kako i mi otpuštamo dužnicima našim. 

I ne uvedi nas u napast, 
nego izbavi nas od zla. Amen. 

Zdravo Marijo ! 

Pri svakoj desetici krunice prvo moliš Oče naš, a zatim deset puta Zdravo Ma- 
rijo. Zašto? 

Jer je Marija put kojim je Bog došao k nama: 
kroz Mariju smo primili Isusa, 
a kroz Isusa ćemo naći put Bogu Ocu. 

Put kojim je Bog došao k nama i za nas je najsigurniji put da dospijemo k 
Bogu: 

Marija nam pokazuje Isusa, Isus nam pokazuje Oca! 

Kroz Mariju ćeš dospjeti do Isusa, kroz snažnu vjeru do Njegove riječi. 

To je iskustvo kršćanstva počevši od proganjane Crkve prvih stoljeća do današ- 
njih dana. 

Danas je kod mnogih poljuljana vjera. 

Vjeruju u razum, slobodu, napredak, 
ali ne više u božanstvo Krista. 

No samo je On Put, Istina i Život. 

Bez njega nitko ništa ne zna o Bogu, o onostranosti, o vječnom, o svrsi i cilju 
života. Samo On poznaje Oca. 

Ako želiš iskusiti duboku vjeru u Isusa Krista, 
moli svakodnevno krunicu. 

Tada će Marija i tebi donijeti Gospodina, to joj je naložio Bog. 

Ona je Majka Božja, Majka vjere, Majka Crkve. 

Ona je i tvoja Majka. 

Ako je Marija tvoja majka, zauvijek ćeš imati Boga za Oca. 

Prihvati Mariju u svoj život! 

Iza riječi »Isus« kod krunice svaki put dodaš jedno otajstvo iz Isusova života. 
Dok moliš, razmišljaj o tom otajstvu, imaj ga pred očima, razmatraj ga dok ne 
shvatiš njegovo značenje za tvoj život. Radije moli samo jednu deseticu ali 
srcem i razmišljajući, nego čitavu krunicu bez razmišljanja.. 

Zdravo Marijo, milosti puna, Gospodin s tobom! Blagoslovljena Ti među žena- 
ma i blagoslovljen plod utrobe tvoje Isus. (Npr. »koga si, Djevice, po Duhu Sve- 
tom začela«) 

Sveta Marijo, Majko Božja, moli za nas grešnike sada i na času smrti naše. 
Amen. 

Radosna krunica 


Koga si. Djevice, po Duhu Svetom začela 

Bog nije nas ljude ostavio same. 

On je došao k nama jer nas voli 
i jer zauvijek želi biti zajedno s nama. 

On će doći i k tebi samo ako želiš živjeti s njim. 

Poslušaj ga kao i Marija, 

pa će Bog doći i k tebi slično kao i Mariji. 

Ona je rekla: »Evo službenice Gospodnje.« (Luka 1, 38) 

Učini kako je učinila Marija: razmisli o tome što Bog od tebe želi i učini ono što 
On iskaže kao svoju volju. 

Ako to učiniš, osjetit ćeš u sebi duboku radost. 

To će biti znak da je Bog došao i k tebi. 

Upitaj Boga: »Gospodine, što želiš da učinim?« 

Koga si. Djevice, Elizabeti u pohode nosila 

Kad nađeš Boga, u tebi se probudi silna radost, 
jer našao si istinu, smisao, snagu i sreću. 

Tu unutarnju sreću želiš s nekim podijeliti. 

Zbog toga trebaš prijatelja s kojim ćeš moa podijeliti radost i patnju, spoznaje i 
probleme, traganje i nalaženje. 

Marija je imala jednu blisku prijateljicu: Elizabetu. 

Zato je, začevši Gospodina, otišla Elizabeti. 

Elizabeta je bila jedina s kojom je mogla o svemu razgovorati i koja ju je zaista 
razumijela. (Luka 1, 43) 

Da li ti imaš prijatelja s kojim možeš o svemu razgovarati i koji te potpuno ra- 
zumije? 

Samo rijetki imaju pravog prijatelja 

jer pravo prijateljstvo potječe od Boga. (1 Iv 4. 7) 

Moli Boga da ti pokloni pravog prijatelja. 

Kad s njim govoriš o Bogu, 
ti i svome prijatelju nosiš Boga. 

Koga si. Djevice rodila 


Isusovo rođenje bilo je početak one velike obitelji 
koja će jednom objediniti sve spašene. 

Jer Bog je naš Otac, mi smo njegovi sinovi i kćeri, 
a jedni drugima braća i sestre. 

Ali u mnogim obiteljima vlada svađa, jedni za druge nemaju vremena, prolaze 
jedan pored drugog, pravi razgovor je rijetkost. 

To je za tebe strašno. 

Ako želiš da tvoja obitelj bude ponovo izliječena, 
prikljuži se obitelji iz Betlehema.. 

Moli za svoju obitelj! 

Razgovaraj sa svojom obitelji kao što je Isus razgovarao sa svojom Majkom, 

slušaj svoju obitelj kao što je Isus slušao Josipa, 

ući od svoje obitelji kao što je Isus učio od Josipa i Marije. 

Onda će se i kod vas pojaviti ona velika radost, 
koja je znak Božje obitelji. 

Koga si. Djevice, u hramu prikazala 

Ali kako dospjeti do onog velikog zajedništva s Bogom i ljudima? 

Zajedništvo uspijeva jedino ako smo tu jedni za druge. 

Ta uzajamnost nam teško pada jer više naginjemo sebičnosti. 

Biti tu za druge često je žrtva, svladavanje. 

Ali bez te žrtve ne uspijeva niti jedno pravo zajedništvo. 

Marija je htjela u potpunosti postojati za Boga. 

Zato mu je žrtvovala ono najdraže što je imala: Isusa (Lk 2, 22). 
Duboko u sebi rekla je Da njegovom strašnom Križnom putu, 
i bila je spremna zajedno s Isusom priječi taj Križni put. 

Učini i ti kao Marija: i ti Bogu prikazuj svoj život 1 
Reci duboko u sebi Da svemu što ti Bog želi poslati, 
i budi i ti spreman s Isusom ići njegovim Križnim putem 
Isuse pomozi mi pn žrtvi 



Koga si. Djevice, u hramu našla 

Čak i kad nađeš Boga, često ga ponovno izgubiš. 

Jer naše je vrijeme puno užurbanosti, buke, pritisnuti smo radom, puno je na- 
pasti, udaljavanja od Boga. Moraš uvijek iznova krenuti u potragu za Bogom! 

Čak je i Marija izgubila Isusa. Morala ga je prvo ponovno naći. 

Tražila ga je tri dana dok ga nije ponovno našla (Lk 2, 45). 

I ti ćeš ponekad morati tražiti tri dana, 
dok ponovno ne pronađeš Boga. 

Traži ga u molitvi! U razmišljanjima, u savjesti, u poslušnosti, u molbama! Da li 
ti tražiš Boga? Želiš li Boga? 

Mnogi Boga ne žele ni tražiti ni naći. 

Jer Bog je zahtjevan Bog. On ti govori: »Trebaš ...« 

On je Sveti Bog, koji ne trpi zlo u tebi. 

Što više tražiš Boga to će jasnije postati njegovo »Trebaš«. 

Da li ga ipak želiš tražiti i naći? 

Pomozi mi. Gospodine, da ostanem u Tvojoj blizini. 

V 

Žalosna krunica 


Koji se za nas krvalju znojio 

Noć prije svoje smrti i Isus se bojao. 

U svom strahu znojio se krvavim znojem (Lk 22, 44). Bio je to samrtni strah od 
bezdana, noći umiranja, napuštenosti, moći zla, osjećaja izručenosti... 

Bio je to trenutak napasnika koji ga je pokušao nagovoriti da napusti Boga i da 
misli još samo na sebe. 

Ali Isus se izborio molitvom Ocu: 

»Oče moj, ne moja volja, nego Tvoja neka bude« (Lk 22, 42). 

I tebe je često strah. Bojiš se ljudi, bojiš se napuštenosti, bojiš se kriza. 

Ali ne plaši se! Anđeo Gospodnji će i tebe snažiti da više slušaš Boga nego svoj 
strah! 

No i ti moraš moliti kao Isus da ne podlegneš napasti. 

»Bdijete i molite da ne padnete u napast. 

Duh je, istina, voljan, no tijelo je slabo« (Mt 26, 41). 

Pomozi mi. Gospodine, da prevladam svoj strah! 

Koji je za nas bičevan bio 

Isusa su zavezali i bičevali (Mt 27, 26). 

Na torinskom platnu izbrojano je 160 krvavih udaraca bičem. 

Ali Isus udarce nije uzvratio, nije psovao, nije mrzio. 

Molio je za svoje mučitelje: 

»Oče, oprosti im, jer ne znaju što čine« (Lk 23, 34). 

I ti često osjetiš udarce biča drugih ljudi: teške riječi, cinične primjedbe, oštar go- 
vor, prostaštvo i nepravednosti. 

Sto ti činiš kada te ljudi tako udaraju? Uzvraćaš li udarce? 

Isus ti kaže: Moli za svoje neprijatelje 1 Čini dobro onima koji te mrze (Mt 5, 44). 
Ne uzvraćajte zlo zlim 

li tebi je još puno agresivnosti I ti sam još često udaraš ljude, sve dok njihova 

duša ne prokrvari i ne poteku suze 

Ako nekad iskusiš nepravdu, uzmi to kao poravnanje 

Jer i ti si mnoge teško povrijedio 

Isuse, oslobodi me grubih postupaka. 

Koji je za nas tmjem okrunjen bio 

Isusu su na glavu stavili krunu rugla (Mt 27, 29). 

Čovjek se, naime, bori protiv istine izrugujući joj se. 

Ruganje boli, ruganje je snažno oružje, ruganje uništava, 
jer onoga se komu se ruga svodi na Ništa. 

Stoga se mnogi boje ljudskog izrugivanja. 

Zbog straha od ljudi Petar je zanijekao Gospodina (Mt 26, 70). 
ali taj je isti Petar nakon svoj velikog obraćenja rekao: 

»Treba se više pokoravati Bogu nego ljudima (Dj 5, 29) i time hrabro priznao 
svoju vjeru u Isusa Krista. 

Priznaj i ti svoju vjeru! 

Živi po svojoj savjesti, ako se drugi tome i rugaju, 
živi po Evanđelju, pa makar svijet drukčije mislio. 

Na Sudnji dan će se utvrditi istina. 

Tada će ti kruna rugla postati krunom vječnog života. 

Gospodine, oslobodi me mog kukavičluka! 



Koji je za nas teški križ nosio 


Ljubav i teške terete lako nosi. 

Tko voli, čini puno dobrog, i onda kad je teško: 

Ljubav želi davati i dijeliti, opraštati, podnostiti i pomagati. 

Tko Boga voli, čini dobro i onda kada je za to potrebno veliko svladavanje: 
»Tko ne uzme križ svoj i ne ide za mnom, nije Me dostojan« (Mt 10, 38). »Ako 
dakle hoče ići za mnom, neka se odreće samog sebe, neka uzme svoj križ i 
neka me slijedi« (Mt 16, 24). 

Tko ne ljubi, uvijek samo kruži oko vlastitog Ja. 

Zato ne vidi svog bližnjeg i ne čuje i ne osjeća njegove potrebe. 

Pomozi ljudima nositi njihov teret! 

Čini puno dobra, pa i onda kad ti teško pada! 

Drži se Božjih zapovijedi i onda kad se moraš jako svladavati. 

Tako s Isusom prolaziš njegov Križni put 
i tako ćeš s Isusom i uskrsnuti. 

Gospodine, povedi i mene na svoj put! 

Koji je za nas raspet bio 


Grijeh je odvajanje od Boga. 

Prvo činiš zlo iako te tvoja savjest odvraća od toga, 
a zatim bježiš od Boga jer znaš da te On želi drukčijeg. 

Što se više odvajaš od njega, to ga manje čuješ, 

pa sve svjetlo postaje tamnije, 

dobro sve slabije, a put sve strmoglaviji. 

Sve dok ne postaneš igračkom stranih sila, kojima ne želiš služiti, tjeran, prisi- 
ljavan, uplašen, puten, pohlepan, prazan i ovisan. 

Samo Jedan te može spasiti: Isus je došao da bi spasio grešnike. 

Jer ja nisam došao da pozovem pravednike, nego grešnike (Mt 9, 13). 

Bog je došao k nama ljudima da bi nas grešnike primio u svoj život. Isus se 
združio s grešnicima, pa i onda kada ga grešnik pribija na križ, ubija, kad mu 
se ruga i kad ga prezire. 

Isus te voli više nego svoj vlastiti život: On je za tebe umro. 

Imaj povjerenja u Isusa: »Bože, milostiv budi meni grešniku!« (Lk 18, 13) 

Klekni pred njegov križ dok njegova krv s tebe ne spere svu krivicu. Hvala ti, 
Isuse! 

Slavna krunica 


Koji je od mrtvih uskrsnuo 

Svijet je danas prepun kriza, strahova, opasnosti, prijetnji. Stoga postoje slomovi, 
depresije, očajanja, osjećaji manje vijednosti, čovjek je obeshrabren, potišten, na 
kraju snaga. Da bi umaknuo tom tužnom raspoloženju, ponovno se baca u uži- 
vanje, razonodu, promjene i nemir. 

Ali na dnu duše čuči, poput žabe krastače, očajanje. 

Kako to možeš izbjeći? Pavao je ovako rekao: 

»Ovo je moje Evanđelje: Krist je uskrsnuo!« (2 Tim 2, 8), 

Sto to znači za tebe? Moraš shvatiti da križ nije kraj, nego probijanje! 

Poslije križa dolazi uskrsnuće. I to već sada i ovdje. 

Svaki križ ima svoj smisao! Svaka nevolja ima svoj blagoslov! 

Idi hrabro svojim putem zajedno s Kristom, 

i tako ćeš već sada, na ovom svijetu, spoznati njegovo uskrsnuće: 

Njegov duh i Njegovu snagu. Njegovu radost i Njegov mir. 

Gospodine Isuse, Ti budi moja nada! 

Koji je na nebo uzašao 


Kako možeš i ti živjeti poput uskrslog Krista? 

Otkuda dolazi taj život prepun snage i jačine, prepun Duha i dobrote? 

Isus nam je otkrio tajnu svog života: 

Uvijek je tražio blizinu svog Oca, to mu je davalo snage! 

»Ja nikada nisam sam, jer Otac je uvijek uz mene« (Iv 16, 32). 

Tako moraš i ti pokušati. Ostani kod Boga, traži njegovu blizinu, ostani povezan 
s Bogom kroz molitvu, molbe, zahvale, ljubav i pomaganje. 

»Tko ostaje u ljubavi, ostaje u Bogu«. 

Kako to da su ljudi danas u tolikoj mjeri izgubili svoju vjeru i postali hladni u 
ljubavi? 

Ta slabost duše dolazi od toga što se ijudi danas okreću gotovo još samo mate- 
rijalnom. Traže novac i dobra, žele imati i vladati, žele uvijek još više, samo još 
zemaljsko, sluge Mamona. 

Oslobodi se! Inače ćeš i ti postati poput onih koji žive bez Boga i ljubavi. 
»Živjeti jednostavnije i sadržajnije!« Uzmi to kao moto! 

Živi s Bogom, tako ćeš vec sada živjeti u nebu. Pa ako se pritom moraš nečega 
odreći. Bog će ti sve bogato nadoknaditi. 

Koji je Duha Svetoga poslao 

Što je u stvari tvoja životna zadaća? Znaš li to? 

Koji smisao tražiš u svom zanimanju? Kome time služiš? 

Ili je za tebe zanimanje samo zarada, a ne i smisao? 

Apostoli su na prve Duhove spoznali koja je njihova životna zadaća: 

I tada se Duh Božji spusti na njih poput oluje i vatre (Dj 2, 2). 

I oni osjete Božji poziv: »Vi ćete biti moji svjedoci do kraja zemlje« (Dj 1. 8). 
Oni su izašli i objavili sjaj Božji, uskrsnuće Isusa i poslanje čovjeka. 

Koji je tvoj poziv? Pitaj Boga na što te poziva. 

Njegov poziv ćeš osjetiti po tome što ćeš, ako pođeš za njim, osjetiti mir, radost, 
snagu i predanost. 

Moli Boga da ti dade veliku životnu zadaću! Ona je najljepše što ti Bog može 
pokloniti. 

Ali možda ne možeš ništa promijeniti na svom životnom putu. 

Pa ipak, tvoje zanimanje treba biti znakom tvog poziva. 

Svatko može u svoje zanimanje unijeti više ljubavi, smisla, vjernosti i služenja. 
Tako ćeš po Duhu Kristovu mijenjati svijet. 

Koji je tebe, Djevice, na nebo uzeo 


Ako vjerno moliš krunicu, onda ćeš u vlastitom životu iskusiti moć Marije. Njoj 
je Bog dao poslanje Majke Božje! To je neshvatljiv misterij. Marija je donijela na 
svijet Isusa, Sina Svevišnjeg, Boga-čovjeka. 

Marija će Isusa donijeti i tebi. Ona će i tebe dovesti do Isusa, do vjere u Njega. 
Jer i ti si dijete Božje, koje On ljubi. 

Zato ga trebaš prepoznati i uzljubiti. 

No teško ti pada prepoznati Isusa i ostati uza nj. 

Osjećaš se kao apostol Ivan koji je stajao pod Kristovim križem i bio očajan jer 
nas je Bog, naizgled, ostavio na cjedilu. Tada je Isus rekao svojoj Majci: »Ženo! 
Evo ti sina!« A Ivanu je Isus rekao: »Evo ti majke!« I od toga časa uze je učenik 
k sebi (Iv 19, 27). 

Kroz Mariju je Ivan Gospodina spoznao dublje od svih ostalih apostola. (Ivano- 
vo Evanđelje nam duboko kao nijedno drugo, pokazuje Isusa kao sina Božjega). 
Prihvati i ti Mariju u svoj život. 

Tada ćeš i ti, bolje od drugih, spoznati Isusa. 


21 



Koji je tebe. Djevice, na nebu okrunio 

Bog te je pozvao na to da budeš kralj. 

On će ti jednom dati krunu života, slično kao i Mariji. 

»Ostani vjeran do smrti i dat ću ti vijenac — život« (Otk 2, 10). 

Zašto ćeš dobiti tu krunu? Jer si ostao pobjednikom u borbi s napasnikom. 
Pobjednik u borbi sa silama i snagama zabluda, zamračenja, laži, sebičnosti i po- 
bune protiv Boga. 

Ta borba je cijeli tvoj život. 

I iz dana u dan odlučujuš se 
između Boga i sebičnosti, 
između neba i pakla. 

Svladaj! Ostani pobjednikom! Hrabro se bori! 

Često ćeš trebati milost jer nisi bio hrabar i jer se nisi borio i nisi ostao pobjed- 
nikom. 

Marija je najveći znak Božjeg milosrđa. Ona je Majka. 

Čvrsto se drži Marije! Ona će te čvrsto držati u vjeri u Isusa. 

»Pobjedniku ću dati da sjedne sa mnom na mome prijestolju, kao što i ja pobi- 
jedili i sjedoh sa svojim Ocem na njegovu prijestolju« (Otk 3, 21). 

Kako se moli krunica 


Najprije izmoliš Vjerovanje, Oče naš i tri puta Zdravo Marijo, pri čemu svaki 
put iza riječi »Isus« dodaš: 

1. Koji neka nam umnoži vjeru, 

2. Koji neka nam utvrdi ufanje 

3. Koji neka nam usavrši ljubav. 

Iza toga: »Slava Ocu, Sinu i Duhu Svetomu. Kako bijaše na početku, tako i sada 
i vazda i u vijeke vijekova. Amen.« 

Ponedjeljkom i četvrtkom moliš radosnu krunicu, utorkom i petkom žalosnu, 
srijedom i subotom slavnu. Nedjeljom se ravnaj po crkvenoj godini. 

Svaka desetica krunice počinje molitvom Oče naš (veće zrno), zatim se 10 puta 
moli Zdravo Marijo (manja zrna) i svaki put nakon riječi »Isus« dodaje se otaj- 
stvo (npr. »Isus, koga si. Djevice, po Duhu Svetom začela«). Na kraju desetice 
moliš »Slava Ocu...« Nakon svake desetice moli: »O moj Isuse, oprosti nam naše 
grijehe, očuvaj nas od paklenog ognja, dovedi u raj sve duše, osobito one koji- 
ma je najpotrebnije tvoje milosrđe«. 

MARIJA NOSITELJICA ŽIVOTA 

Zdravo , Marijo , milosti puna , 

Gospodin s Tobom , 

blagoslovljena Ti među ženama i blagoslovljen 
PLOD UTROBE TVOJE , ISUS! 

Sveta Marijo , Majko Božja , moli za nas roditelje 
i za NAŠE DIJETE kojega , POROD 
OČEKUJEMO ! 


Ovom slikom želimo podsjetiti da je Sveta 
Obitelj prigodom Marijine trudnoće proživlja- 
vala sve poteškoće, koje današnja obitelj može 
proživljavati u vezi s novom trudnoćom. Bili 
su siromašni, bili su progonjeni zbog djeteta, 
nisu imali stana ni u vrijeme poroda... Na sve 
poteškoće su reagirali s ljubavlju. 

Molimo za sebe, da uvijek volimo svu djecu. 
Molimo za nerođenu djecu, da prežive trud- 
noću. Za roditelje nerođene djece, da vole 
svoje novo dijete i rastu u roditeljskoj ljubavi. 


Slika ruke nerođenog djeteta oko 5 i pol 
tjedana nakon začeća mnogo puta 
uvećana. 

Ova ruka želi narasti i primiti ruku svog 
oca i majke. 


Kod začeća čovjeku su određeni boja 
očiju i kose, stas, fizionomija, otisci 
prstiju, spol. Svatko je od nas muško 
ili žensko od začeća. 

Srce nerođenog djeteta počinje kucati 
oko tri tjedna nakon začeća. Sa šest 
tjedana dijete miče rukama i nogama, 
makar to majka još ne osjeća jer je 
dijete malo. 

Trudnoća traje devet mjeseci, i kroz 
sve to vrijeme dijete treba ljubav i oca 
i majke. 



»Zajednička molitva krunice u obitelji 
produbljuje i usavršuje zajedništvo obitelji u 
međusobnom poštovanju i ljubavi; učvršćuje 
vjeru i vjernost; umnaža velikodušnost u 
prihvaćanju života . . « 

Iz predgovora kardinala dr Franje Kuharica 

